РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА **Фонд за пружање помоћи избеглим, прогнаним и расељеним лицима**

Управни одбор

Дана: 21.08.2019. године

ЈН ОП 02/19

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012,

14/2015 и 68/2015) и Извештаја о стручној оцени понуда Комисије за јавну набавку добара – грађевинског материјала и опреме ЈН ОП 02/19 од 21.08.2019. године, Управни одбор Фонда за пружање помоћи избеглим, прогнаним и расељеним лицима на седници одржаној дана

21.08.2019. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – грађевинског материјала и опреме**

**(ЈН ОП 02/19)**

У поступку јавне набавке добара – грађевинског материјала и опреме ЈН ОП 02/19, за коју је позив објављен на Порталу јавних набавки, интернет страници Наручиоца дана 09. јула 2019. године, **уговор се додељује** понуђачу Д.О.О. „БОБ“, Корнелија Станковића бр. 15 21000 Нови Сад, ПИБ 100731278, матични број 08497923, чија је понуда број 02/19-1 од 12. августа 2019. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 09. јула 2019. године у својству Наручиоца донео Одлуку о покретању јавне набавке број ЈН OП 02/19 и образовао Комисију за јавну набавку добара – грађевинског материјала и опреме (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремом понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – грађевински материјал и опрема, назив и ознака из општег речника набавке: грађевински материјал и припадајући производи- 44100000, у свему према спецификацији садржаној у конкурсној документацији.

Процењена вредност јавне набавке износи **8.330.000,00 динара**, без урачунатог пореза на додату вредност.

 Наручилац је Позив за подношење понуда за предметну набавку објавио на Порталу јавних набавки, интернет страници Наручиоца, дана 09. јула године, у складу са Чланом 57. Закона о јавним набавкама (у даљем тексту: ЗЈН).

**БЛАГОВРЕМЕНО**, односно до дана 12.08.2019. године до 10:00 часова, приспеле су понуде следећих понуђача:

|  |  |  |  |  |
| --- | --- | --- | --- | --- |
| **Ред.****Број** | **Број под којим је понуда заведена** | **Назив или шифра понуђача** | **Датум****Пријема** | **Час** |
| 1. | ЈН ОП 02/19-1 | „Боб“ д.о.о., Корнелија Станковића 15, Нови Сад | 12.08.2019. | 08:50ч |
| 2. | ЈН ОП 02/19-2 | „S.R.M.A.“, Војни пут 165ц, Земун | 12.08.2019. | 09:56ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ утврђује се применом следећих елемената критеријума:

**1.** Цена 85 пондера

**2.** Рок испоруке 15 пондера

УКУПНО 100 пондера

1. Најнижа понуђена цена бодује се са 85 пондера, а свака следећа применом формуле:

најнижа понуђена цена / цена из понуде која се бодује \* 85 =

2. Најкраћи рок испоруке (одређен у данима) бодује се са 15 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 15 =

Укупан број бодова израчунава се на следећи начин: Укупно = Цена + Рок испоруке

Како је наведено у конкурсној документацији, у цену се урачунава цена свих добара наведених у позицијама и сав ситан неспецифичан материјал, транспорт и цена радне снаге и сви други зависни трошкови везани за реализацију уговора о предметној јавној набавци. Рок испоруке не може бити краћи од седам (7) ни дужи од тридесет пет (35) дана. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара крајњем кориснику које се документује потписивањем отпремнице.

Уколико две или више понуда имају исти број пондера као најповољнија бира се понуда оног понуђача који је понудио нижу цену.

Имајући у виду Извештај о стручној оцени понуда у поступку јавне набавке ЈН ОП 02/19, а накод детаљног прегледа понуда, Наручилац је констатовао следеће:

Дана 19. августа 2019. године, Комисија је детаљно прегледала пристигле понуде и утврдила следеће:

Понуђач Д.О.О. „БОБ“ Нови Сад је понудио следеће:

Укупна вредност понуде без ПДВ-а: 8.300.00,00 динара

Укупна вредност понуде са ПДВ-ом: 9.960.000,00 динара

Рок важења понуде: 45 дана од дана отварања

Рок за испоруку: 35 дана од дана закључења уговора

Уз правилно попуњење, потписане и оверене обрасце из конкурсне документације, понуђач Д.О.О. „БОБ“ је доставио и све потребне доказе о испуњености услова за учешће у поступку предметне јавне набавке.

Понуђач “S.R.M.A.” Д.О.О.Земун је понудио следеће:

Укупна вредност понуде без ПДВ-а: 7.496.521,50 динара

Укупна вредност понуде са ПДВ-ом: 8.995.825,80 динара

Рок важења понуде: 50 дана од дана отварања

Рок за испоруку: 7 дана од дана закључења уговора

Уз попуњење, потписане и оверене обрасце из конкурсне документације, понуђач “S.R.M.A.” Д.О.О је доставио и доказе о испуњености услова за учешће у поступку предметне јавне набавке, са изузетком додатног услова под редним бројем 1.а), који се односи на финансијски капацитет понуђача.

Комисија је након обављеног прегледа понуда, у складу са Чланом 79. Став 2. ЗЈН, понуђачу “S.R.M.A.” Д.О.О. Земун, електронским путем, дана 19.08.2019. године упутила захтев за доставу доказа о испуњености услова за учешће у поступку предметне јавне набавке дефинисане Конкурсном документацијом, тачније доказа да је бонитет понуђача за период 2013.-2017. године оцењен Скорингом „ББ+ „ или бољим, с обзиром да понуђач тражени доказ није доставио у приложеној документацији.

Понуђач је дана 20.08.2019. године Комисији за стручну оцену понуда електронским путем доставио скоринг издат од стране Агенције за привредне регистре на основу финансијских извештаја за период 2014-2018. година из којег се види да је бонитет понуђача “S.R.M.A.” Д.О.О. Земун оцењен као „DOBAR CC“. Будући да је у конкурсној документацији за предметну јавну набавку изричито тражено да је бонитет понуђача за период 2013.-2017. године оцењен Скорингом „ББ+“ или бољим, Комисија је констатовала како понуђач “S.R.M.A.” Д.О.О. Земун не испуњава услове за учешће у поступку јавне набавке ЈН ОП 02/19 из Конкурсне документације, те је понуда, у складу са Чланом 79. Став 4. ЗЈН, одбачена као неприхватљива..

Комисија, после стручне оцене понуда, констатује да је у поступку јавне набавке добара –

грађевински материјал и опрема ЈН ОП 02/19, најповољнија понуда број ЈН ОП 02/19-1 од

12. августа 2019. године, понуђача Д.О.О. „БОБ“, Корнелија Станковића бр. 15 21000 Нови Сад, ПИБ 100731278, матични број 08497923 и предлаже Наручиоцу да том понуђачу додели уговор о предметној набавци добара - грађевински материјал и опрема.

Цена: 8.300.000,00 динара без обрачунатог пореза на додату вредност, односно 9.960.000,00 динара са обрачунатим порезом на додату вредност.

Рок испоруке: 35 (тридесет и пет) дана.

Предложени понуђач набавку извршава самостално.

Наручилац је прихватио предлог Комисије за јавну набавку добара ЈН ОП 02/19 да се понуђачу „ Д.О.О. „БОБ“, Корнелија Станковића бр. 15 21000 Нови Сад, ПИБ 100731278, матични број 08497923, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од десет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.